62020TO0163(02)_INF
Διάταξη του Προέδρου του Γενικού Δικαστηρίου της 25ης Μαΐου 2020 –Isopix κατά Κοινοβουλίου
(Υποθέσεις T‑163/20 R και T‑163/20 RII)
«Ασφαλιστικά μέτρα – Δημόσιες συμβάσεις υπηρεσιών – Παροχή φωτογραφικών υπηρεσιών – Αίτηση αναστολής εκτελέσεως – Εν μέρει προδήλως απαράδεκτο της κύριας προσφυγής – Απαράδεκτο – Επείγον – Fumus boni juris – Στάθμιση συμφερόντων»
1.
Ασφαλιστικά μέτρα – Αναστολή εκτελέσεως – Προϋποθέσεις παραδεκτού – Εκ πρώτης όψεως παραδεκτό της κύριας προσφυγής
(Άρθρο 278 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 §§ 1 και 2)
(βλ. σκέψεις 22-24)
2.
Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Πράξη του Κοινοβουλίου περί απορρίψεως προσφοράς υποβληθείσας από διαγωνιζόμενο στο πλαίσιο διαδικασίας για τη σύναψη δημόσιας συμβάσεως – Εκτίμηση του οριστικού ή μη χαρακτήρα της αποφάσεως αυτής υπό το πρίσμα του περιεχομένου της και του πλαισίου εντός του οποίου εντάσσεται – Πράξη ενδιάμεσης φύσεως – Πράξη η οποία δεν μπορεί να θεωρηθεί βλαπτική – Απαράδεκτο
(Άρθρο 278 ΣΛΕΕ)
(βλ. σκέψεις 25-27, 33-36)
3.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Σοβαρή και ανεπανόρθωτη ζημία – Χρηματική ζημία – Σοβαρότητα της ζημίας – Κατάσταση δυνάμενη να θέσει σε κίνδυνο την ύπαρξη της αιτούσας εταιρίας – Εκτίμηση με γνώμονα το μέγεθός της και τον κύκλο εργασιών της, καθώς και την κατάσταση του ομίλου στον οποίο ανήκει – Συνεκτίμηση των ιδιαίτερων περιστάσεων της εκάστοτε υποθέσεως
(Άρθρα 278 ΣΛΕΕ και 279 ΣΛΕΕ)
(βλ. σκέψεις 27-30, 33, 36)
4.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Επείγον – Σοβαρή και ανεπανόρθωτη ζημία – Σωρευτικός χαρακτήρας – Στάθμιση όλων των εμπλεκομένων συμφερόντων – Σειρά εξετάσεως και τρόπος ελέγχου – Εξουσία εκτιμήσεως του δικαστή των ασφαλιστικών μέτρων
(Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψεις 40, 41)
5.
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Επείγον – Εκτίμηση στο πλαίσιο των ενδίκων διαφορών σχετικά με τη σύναψη δημοσίων συμβάσεων – Σοβαρή ζημία – Επαρκής χαρακτήρας σε περίπτωση ιδιαιτέρως σοβαρού fumus boni juris συνιστάμενου σε σοβαρή και πρόδηλη παρανομία – Προϋπόθεση – Υποβολή της αιτήσεως ασφαλιστικών μέτρων εντός της ανασταλτικής προθεσμίας πριν από τη σύναψη της συμβάσεως με τον ανάδοχο
(Άρθρο 278 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47)
(βλ. σκέψεις 44-48)
6.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Σοβαρή και ανεπανόρθωτη ζημία – Ανεπανόρθωτο της ζημίας – Εκτίμηση στο πλαίσιο των ενδίκων διαφορών σχετικά με τη σύναψη δημοσίων συμβάσεων
(Άρθρο 268 ΣΛΕΕ)
(βλ. σκέψη 50)
7.
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Fumus boni juris – Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής – Προσφυγή κατά πράξεως του Κοινοβουλίου περί απορρίψεως προσφοράς υποβληθείσας από διαγωνιζόμενο στο πλαίσιο διαδικασίας για τη σύναψη δημόσιας συμβάσεως – Λόγοι που αφορούν την αμερόληπτη και αντικειμενική άσκηση καθηκόντων από μέλος της επιτροπής αξιολογήσεως – Λόγοι που δηλώνουν την ύπαρξη περίπλοκων νομικών ζητημάτων – Λόγοι που δεν είναι εκ πρώτης όψεως αβάσιμοι
(Άρθρο 278 ΣΛΕΕ)
(βλ. σκέψεις 66, 69, 75, 76)
8.
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Στάθμιση όλων των εμπλεκομένων συμφερόντων – Αναστολή εκτελέσεως πράξεως του Κοινοβουλίου περί απορρίψεως προσφοράς υποβληθείσας από διαγωνιζόμενο στο πλαίσιο διαδικασίας για τη σύναψη δημόσιας συμβάσεως – Υπερίσχυση του συμφέροντος του αιτούντος διαγωνιζομένου να διατηρήσει τη δυνατότητα να του ανατεθεί η επίμαχη σύμβαση έναντι του συμφέροντος του Κοινοβουλίου να διασφαλίσει τη συνέχεια των υπηρεσιών
(Άρθρο 278 ΣΛΕΕ)
(βλ. σκέψεις 77, 83, 84)
Αντικείμενο
Αιτήσεις βάσει των άρθρων 278 και 279 ΣΛΕΕ με αίτημα, στην υπόθεση T‑163/20 R, να ανασταλεί η εκτέλεση της πράξεως του Κοινοβουλίου της 24ης Μαρτίου 2020 με την οποία η αιτούσα ενημερώθηκε ότι η προσφορά της για τη δημόσια σύμβαση COMM/DG/AWD/2019/854 δεν έγινε δεκτή και ότι η σύμβαση ανατέθηκε σε άλλον προσφέροντα, καθώς επίσης και το Γενικό Δικαστήριο να διατάξει το Κοινοβούλιο να προσκομίσει την έκθεση αναλύσεως των προσφορών και, στην υπόθεση T‑163/20 R II, να ανασταλεί η εκτέλεση της πράξεως του Κοινοβουλίου της 17ης Απριλίου 2020 με την οποία ενημερώθηκε ότι η προσφορά της για τη δημόσια σύμβαση COMM/DG/AWD/2019/854 απορρίφθηκε διότι δεν πληρούσε τα κριτήρια επιλογής όσον αφορά την οικονομική και χρηματοπιστωτική ικανότητα.
Διατακτικό
Ο Πρόεδρος του Γενικού Δικαστηρίου διατάσσει:
1)
Αναστέλλει την εκτέλεση της αποφάσεως του Ευρωπαϊκού Κοινοβουλίου της 24ης Μαρτίου 2020 με την οποία η Isopix SA ενημερώθηκε ότι η προσφορά της για τη δημόσια σύμβαση COMM/DG/AWD/2019/854 δεν έγινε δεκτή και ότι η σύμβαση ανατέθηκε σε άλλον προσφέροντα.
2)
Διατάσσει το Κοινοβούλιο να γνωστοποιήσει στην Isopix το μη εμπιστευτικό κείμενο της εκθέσεως αναλύσεως των προσφορών.
3)
Απορρίπτει την αίτηση ασφαλιστικών μέτρων στην υπόθεση T‑163/20 R II ως απαράδεκτη.
4)
Ανακαλεί τις διατάξεις της 3ης Απριλίου 2020, Isopix κατά Κοινοβουλίου (T‑163/20 R), και της 22ας Απριλίου 2020, Isopix κατά Κοινοβουλίου (T‑163/20 R II).
5)
Επιφυλάσσεται ως προς τα δικαστικά έξοδα.